Bekken har sitt navn etter den gamle storgården Bø. Den renner fra området nord for Bø sørover forbi boligfeltet Sydskogen til Bødalen. Der svinger den brått mot nordøst og følger dalen ned til Slemmestad. Sentralt i Slemmestad ligger Rordammen, ca. 7,6 moh. Fra dammen gjenstår om lag 600 meter ned til utløpet ved Slemmestad brygge, hvorav de siste 250 meter i 1954 ble lagt i rør. Dette strekket er imidlertid nå vurdert åpnet igjen.